CELEX: 32005R0067
Language: hu
Date: 2005-01-17 00:00:00
Title: A Bizottság 67/2005/EK rendelete (2005. január 17.) a mezőgazdasági termékek harmadik országokban történő megismertetésével és promóciójával kapcsolatos intézkedésekről szóló 2702/1999/EK tanácsi rendelet alkalmazása részletes szabályainak megállapításáról szóló 2879/2000/EK rendelet módosításáról

18.1.2005   
            
            
               HU
            
            
               Az Európai Unió Hivatalos Lapja
            
            
               L 14/5
            
         
      A BIZOTTSÁG 67/2005/EK RENDELETE
   
   (2005. január 17.)
   a mezőgazdasági termékek harmadik országokban történő megismertetésével és promóciójával kapcsolatos intézkedésekről szóló 2702/1999/EK tanácsi rendelet alkalmazása részletes szabályainak megállapításáról szóló 2879/2000/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek harmadik országokban történő megismertetésével és promóciójával kapcsolatos intézkedésekről szóló, 1999. december 14-i 2702/1999/EK tanácsi rendeletre (1), és különösen annak 11. cikkére,
   mivel:
   
               (1)
            
            
               A 2702/1999/EK rendelet 3. és 4. cikke rendelkezik azon piacok és termékek meghatározásának feltételeiről, amelyekre vonatkozóan harmadik országokban megismertetési és/vagy promóciós intézkedéseket lehet hozni. A 2879/2000/EK bizottsági rendelet (2) melléklete tartalmazza e piacok és termékek felsorolását.
            
         
               (2)
            
            
               A 2702/1999/EK rendelet 5. cikke előírja, hogy a Bizottságnak kétévente el kell készítenie az e rendelet 3. és 4. cikkében említett piacok és termékek listáját.
            
         
               (3)
            
            
               A célpiacokat felül kell vizsgálni arra való figyelemmel, hogy Horvátország, Bosznia és Hercegovina, Szerbia és Montenegró, Macedónia Volt Jugoszláv Köztársaság, Törökország és Ukrajna egyes tagállamok számára különös jelentőségű exportpiacot és az Európai Közösség számára általában exportpotenciált jelent.
            
         
               (4)
            
            
               A virágok és a növények esetében a piaci egyensúlyt javítani lehet harmadik országokban a megismertetési és/vagy a promóciós intézkedéseken keresztül. Ezért ezeket a termékeket fel kell venni azon termékek listájába, amelyek harmadik országokban a promóciós intézkedések tárgyát képezik.
            
         
               (5)
            
            
               Helyénvaló a 2879/2000/EK rendelet mellékletében a sajtra és joghurtra való hivatkozást a tejtermékekre általában kiterjeszteni.
            
         
               (6)
            
            
               Az oltalom alatt álló eredetmegjelöléssel (OEM), az oltalom alatt álló földrajzi jelzéssel (OFJ) ellátott termékek vagy a hagyományos különleges termékek (HKT) a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EK tanácsi rendelettel (3) összhangban vagy a mezőgazdasági termékek és élelmiszerek különleges tulajdonságainak tanúsításáról szóló, 1992. július 14-i 2082/92/EK tanácsi rendelettel (4) összhangban és az ökológiai gazdálkodásból származó termékek a mezőgazdasági termékek ökológiai termeléséről, valamint a mezőgazdasági termékeken és élelmiszereken erre utaló jelölésekről szóló, 1991. június 24-i 2092/91/EK tanácsi rendelettel (5) összhangban minőségi termékeknek számítanak, amelyek termelése a közös agrárpolitika keretén belül prioritást élvez. Ezért ezeket a termékeket fel kell venni a 2879/2000/EK rendelet mellékletébe annak biztosítása érdekében, hogy ezek a harmadik országok promóciós rendszerén belül meghatározott megismertetési és promóciós intézkedések előnyeit élvezzék.
            
         
               (7)
            
            
               A 2879/2000/EK rendeletet ezért ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak a mezőgazdasági termékek promóciójával foglalkozó közös irányítóbizottság ülésén hozott véleményével,
            
         ELFOGADTA EZT A RENDELETET:
   1. cikk
   A 2879/2000/EK rendelet mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. január 17-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 327., 1999.12.21., 7. o. A legutóbb a 2060/2004/EK rendelettel (HL L 357., 2004.12.2., 3. o.) módosított rendelet.
   
      (2)  HL L 333., 2000.12.29., 63. o. A legutóbb az 1806/2004/EK rendelettel (HL L 318., 2004.10.19., 11. o.) módosított rendelet.
   
      (3)  HL L 208., 1992.7.24., 1. o. A legutóbb az 1215/2004/EK rendelettel (HL L 232., 2004.7.1., 21. o.) módosított rendelet.
   
      (4)  HL L 208., 1992.7.24., 9. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.
   
      (5)  HL L 198., 1991.7.22., 1. o. A legutóbb az 1481/2004/EK bizottsági rendelettel (HL L 272., 2004.8.20., 11. o.) módosított rendelet.
   
      MELLÉKLET
      
         
            „MELLÉKLET
            
                        1.
                     
                     
                        Azon harmadik országok listája, amelyekben promóciós intézkedéseket lehet végrehajtani:
                        
                                     
                                 
                                 
                                    Svájc
                                 
                              
                                     
                                 
                                 
                                    Norvégia
                                 
                              
                                     
                                 
                                 
                                    Románia
                                 
                              
                                     
                                 
                                 
                                    Bulgária
                                 
                              
                                     
                                 
                                 
                                    Horvátország
                                 
                              
                                     
                                 
                                 
                                    Bosznia és Hercegovina
                                 
                              
                                     
                                 
                                 
                                    Szerbia és Montenegró
                                 
                              
                                     
                                 
                                 
                                    Macedónia Volt Jugoszláv Köztársaság
                                 
                              
                                     
                                 
                                 
                                    Törökország
                                 
                              
                                     
                                 
                                 
                                    Ukrajna
                                 
                              
                                     
                                 
                                 
                                    Oroszország
                                 
                              
                                     
                                 
                                 
                                    Japán
                                 
                              
                                     
                                 
                                 
                                    Kína
                                 
                              
                                     
                                 
                                 
                                    Dél-Korea
                                 
                              
                                     
                                 
                                 
                                    Délkelet-Ázsia
                                 
                              
                                     
                                 
                                 
                                    India
                                 
                              
                                     
                                 
                                 
                                    Közép-Kelet
                                 
                              
                                     
                                 
                                 
                                    Észak-Afrika
                                 
                              
                                     
                                 
                                 
                                    Dél-afrikai Köztársaság
                                 
                              
                                     
                                 
                                 
                                    Észak-Amerika
                                 
                              
                                     
                                 
                                 
                                    Latin-Amerika
                                 
                              
                                     
                                 
                                 
                                    Ausztrália és Új-Zéland.
                                 
                              
                  
                        2.
                     
                     
                        Azon termékek listája, amelyek harmadik országokban a promóciós intézkedések tárgyát képezhetik:
                        
                                    —
                                 
                                 
                                    friss, hűtött és fagyaszott marha-, borjú- és sertéshús; ilyen termékek alapján készülő élelmiszer-készítmények
                                 
                              
                                    —
                                 
                                 
                                    minőségi baromfihús
                                 
                              
                                    —
                                 
                                 
                                    tejtermékek
                                 
                              
                                    —
                                 
                                 
                                    olívaolaj és étkezési olajbogyó
                                 
                              
                                    —
                                 
                                 
                                    asztali borok földrajzi jelzéssel, m.t. minőségi borok
                                 
                              
                                    —
                                 
                                 
                                    szeszes italok földrajzi jelzéssel vagy védett hagyományos megnevezéssel
                                 
                              
                                    —
                                 
                                 
                                    friss és feldolgozott gyümölcs és zöldség
                                 
                              
                                    —
                                 
                                 
                                    gabonafélék és rizs feldolgozásával készült termékek
                                 
                              
                                    —
                                 
                                 
                                    rostlen
                                 
                              
                                    —
                                 
                                 
                                    díszkertészet élőnövényei és termékei
                                 
                              
                                    —
                                 
                                 
                                    az oltalom alatt álló eredetmegjelöléssel (OEM), az oltalom alatt álló földrajzi jelzéssel (OFJ) ellátott termékek vagy a hagyományos különleges termékek (HKT) a 2081/92/EK (1) vagy a 2082/92/EK tanácsi rendelettel (2) összhangban
                                 
                              
                                    —
                                 
                                 
                                    az ökológiai gazdálkodásból származó termékek a 2092/91/EK tanácsi rendelettel (3) összhangban.”
                                 
                              
                  
      
      
         (1)  HL L 208., 1992.7.24., 1. o.
      
         (2)  HL L 208., 1992.7.24., 9. o
      
      
         (3)  HL L 198., 1991.7.22., 1. o.